Sėdėjau su vaikinu, su kuriuo tuomet susitikinėjau.
BILIS PORTERIS AKTORIUS, "POZA"
Jam buvo 24-eri ar 25-eri.
Žiūrėjome filmą "Normali širdis".
NORMALI ŠIRDIS
Rajanas Merfis suvaidino epizodą,
kuriame buvo rodomi vyrai, nešantys savo mylimuosius,
jie bėgo su jais gatvėmis.
Esame vaikščiojančios laiko bombos,
laukiančios to, kas mums lemta nutikti.
Jei tas straipsnis jūsų neišgąsdino,
pasakysiu, kad gėjai neturi ateities Žemėje.
Mūsų ateitis priklauso nuo to, kiek pykčio parodysime.
Tas vaikinas pasisuko į mane
ir paklausė: "Jie čia kartais truputį nepersistengė?"
Kas žino?
Taip atrodė.
Nyksti... kol tavęs nelieka.
Kartais tai užtrunka metus, kartais - savaitę.
Žmonės krisdavo tiesiog gatvėje.
Jėzau!
Pasitrauk nuo gatvės!
Mielasis!
Dieve!
Padėkit!
Mes pamirštame. Mūsų atmintis labai trumpa.
Mes išgyvenome marą, tikrą marą.
Tikrą marą.
Buboninį marą, apie kurį mums pasakojo
per istorijos pamokas mokykloje.
Šitai irgi atsidurs istorijos vadovėliuose.
Šito neištrinsi.
To nebus.
EPIDEMIJA
1981 m. paslaptinga liga smogė JAV.
Kažkur 20-ame puslapyje, "The New York Times"...
RETOS RŪŠIES VĖŽYS DIAGNOZUOTAS 41-AM HOMOSEKSUALUI
...išspausdino straipsnį apie retos rūšies vėžį, kurį diagnozavo homoseksualams.
Prabėgs dar daug mėnesių, kol didžiosios vakaro TV programos
imsis šios istorijos.
Pirmieji pranešimai apie AIDS buvo tikrai labai gąsdinantys.
Pamenu, žiūrėjau žinių laidą,
jie kalbėjo apie gėjų vėžį...
VILSONAS KRUZAS AKTORIUS, "MANO TAIP VADINAMAS GYVENIMAS"
...kuris buvo diagnozuotas didžiųjų miestų gėjams.
Šiandien Atlantos Nacionalinio ligų centro mokslininkai
pristatė tyrimo rezultatus,
kurie atskleidė, jog kai kurių homoseksualių vyrų gyvenimo būdas
sukėlė retos formos vėžio epidemiją.
Neseniai savo darbe padariau vieną dalyką...
REIČEL MEDOU ŽURNALISTĖ
...peržiūrėjau archyvą žinių laidų,
kuriose buvo kalbama apie ankstyvąją AIDS epidemiją.
Žinių tarnybos turėjo nuspręsti,
kiek informacijos parodyti.
Medžiaga, kurią radome, yra žiauri ir liūdna.
Bet jei Amerika nori susitarti su šiuo žudiku, turime ją parodyti.
Nesvarbu, kiek gėjų mirė nuo AIDS,
net kai skaičiai pasiekė šimtus, o vėliau ir tūkstančius,
niekas negalvojo apie pačius žmones.
Tas žiniasklaidos dėmesys ir užuojauta AIDS aukoms
man kelia nerimą.
Kalbėkim atvirai.
AIDS yra venerinė liga,
ir didžiosios dalies aukų gyvenimo būdas prasilenkia su moralės normomis.
Vaistų nuo AIDS galbūt neturime, tačiau žinome, kaip nuo jo apsisaugoti.
Be abejo, visus užvaldė homofobija...
DR. RUTA VESTHAIMER TV VEDĖJA
...nes žmonės išsigando.
Dėl AIDS kilo tikra isterija.
Žmonės galvojo, kad liga gresia tik hemoseksualiems žmonėms,
tad nieko čia baisaus.
DONAS LEMONAS ŽURNALISTAS
Todėl nekreipė dėmesio.
O kad jie būtų žinoję, kad liga gresia ne tik gėjams,
kad ji padarys didžiulę įtaką ne tik Amerikai, bet ir visam pasauliui.
GĖJŲ VĖŽYS
Pirmasis televizijos filmas apie AIDS...
PITERIS STALIS AKTYVISTAS
... "Pirmoji šalna", buvo sukurtas 1985 m.
Pamenu, su mama tylėdamas žiūrėjau "Pirmąją šalną",
galvodamas: "Ji turbūt mano, kad ir man taip nutiks."
Pamenu, kad tai buvo gražus filmas.
"PIRMOJI ŠALNA" NBC (1985)
Aidanas Kvinas buvo tikrai žavus,
jo mėlynų akių žvilgsnis gręžte gręžė.
Neabejoju, jog girdėjai apie akvizitinį imunodeficito sindromą.
AIDS?
Tai aš sergu AIDS?
Pamenu, kai gavau scenarijų, man buvo 25-eri,
ir jis mane sužavėjo savo emocine kokybe
ir turiniu.
Tuo metu...
AIDANAS KVINAS AKTORIUS, "PIRMOJI ŠALNA"
...Rokas Hadsonas dar nebuvo prisipažinęs, kad yra gėjus,
ir jis atsidūrė ant "The New York Times" viršelio.
Tai nutiko tuo metu, kai filmavome filmą.
Žinios apie AIDS buvo labai ribotos.
Sužinoję, kuo sergu,
žmonės nenorės paspausti man rankos.
Sukūrėme filmą regionų gyventojams.
RONAS KOVENAS - DANIELIUS LIPMANAS SCENARIJAUS AUTORIAI, "PIRMOJI ŠALNA"
Jis buvo skirtas žmonėms, kurie nebuvo girdėję apie AIDS, apie gėjus,
nes buvo svarbu, kad žmonės suprastų, kas vyksta.
Todėl sugalvojome, kad jis turi grįžti namo
ir pasakyti savo šeimai, jog serga AIDS.
Tačiau patyrinėję sužinojome, kad daugeliu atveju,
kai žmonės iš tiesų tą padarydavo, jų šeimos nežinodavo, kad jie - gėjai.
Todėl parodėme dvigubą prisipažinimą:
"Aš - gėjus ir aš sergu AIDS."
Aš sergu AIDS.
Negali būti. Tai... Kas tau pasakė?
Gydytojai. Aš pasidariau tyrimus.
Ne, juk AIDS serga tik...
Aš - gėjus, mama.
Tėti.
Ne! Ne.
Tas epizodas buvo sukurtas prieš 31 metus, bet jį nuolat prisimenu,
nes teko kautis už pagarbą, kurios personažas nusipelnė.
Suprantu, kad tau sunku.
Turėjau anksčiau tą pasakyti.
Tačiau neketinu atsiprašinėti už tai, kas esu,
nes ir taip ilgai užtrukau, kol su tuo susitaikiau.
Kritikai gyrė "Pirmąją šalną."
NBC KARALIAUJA "EMMY" PROGNOZĖSE
Jis gavo keturis "Emmy" apdovanojimus
ir televizijos reitinguose aplenkė "Pirmadienio vakaro futbolą"
bei surinko trečią didžiausią žiūrovų skaičių Amerikoje tą vakarą.
Įdomiausia tai,
jog filmas neturėjo reklamos užsakovų.
- Per mūsų filmą niekas nesireklamavo. - Buvo viena reklama.
Taip, vienintelė reklama - Biblijos reklama.
Man patinka Biblija, kurią galiu suprasti,
tad man labiausiai tinka "The Book."
Kad Kalėdos būtų tikrai tikros, nusipirk "The Book."
"PIRMOJI ŠALNA"
Tuo metu, kai žiūrėjau filmą, buvau persišaldęs.
Vis kosėjau jo metu,
o mano vaikinas man kumštelėjo ir pasakė: "Kosti kaip jis."
Ir parodė į Aidaną Kviną, kuris sirgo pneumocistoze.
Ei, tau viskas gerai?
Pamatęs aktorių, kuris filme sirgo AIDS,
dėl savo kosulio nuėjau pasirodyti gydytojui.
Taip ir sužinojau.
Po dviejų savaičių ir man teko pasakyti savo šeimai.
Pasakyti, kad turiu ŽIV,
kad man diagnozuotas AIDS,
ir, beje, esu gėjus.
Pavadinau tai "Pirmosios šalnos" dvigubu prisipažinimu."
Stengiesi apie tai negalvoti.
Tik žinai, kad mirė geriausias tavo draugas.
LARIS KRAMERIS AKTYVISTAS
Žinai, kad žmogus, su kuriuo turėjai romaną,
guli ligoninėje su pneumocistoze,
mirtingumas nuo kurios siekia 80 %.
Turėjome informuoti kitus.
O tai - sudėtinga, nes, deja, jokio gėjų tinklo nėra.
Tuo metu išgirdau apie Larį Kramerį.
Sužinojau apie jį 1981 m. ar 1982 m.,
kai jis šaukėsi pagalbos.
Tačiau žiniasklaida nekreipė į jį dėmesio.
Bet pakeliui į darbą, eidamas Volstritu, vieną rytą
iš vaikino rankų gavau lankstinuką, kviečiantį į demonstraciją
už maždaug valandos.
Tai buvo pirmoji "ACT UP" demonstracija.
- Ko mes norim? - Vaistų!
- Kada mes norim? - Dabar!
"ACT UP" PIRMASIS PROTESTAS 1987 M. KOVO 24 D.
- Ko mes norim? - Vaistų!
- Kada mes norim? - Dabar!
Buvau "JP Morgan" patalpose,
ir visi darbuotojai kalbėjo apie AIDS.
Mano vadovas, mano mentorius
nusprendė visus užčiaupti,
pasakydamas: "Aš manau, kad jie nusipelnė mirties,
jei jau kiša viską į subinę."
Nusprendžiau prisijungti prie demonstracijos.
Prisijunkit prie "ACT UP"!
Rytoj prie rotušės!
Prisijunkit prie "ACT UP"! Rytoj prie rotušės!
Tą pirmadienio vakarą nuėjau į susirinkimą
ir tapau nuolatiniu nariu.
Netrukus tai tapo mano gyvenimu, mano bažnyčia...
PITERIS STALIS
...mano ateitimi, mano išsigelbėjimu.
Panaudoti televiziją ir visą žiniasklaidą iš "ACT UP" pozicijų
buvo labai svarbu.
Mes norėjome parodyti per televiziją tai, kas anksčiau nebuvo rodyta.
Susitiksiu su trimis iš jūsų, jei likusieji iš čia pasišalins.
Aktyvistai specialiai surengė
pasirodymą,
jie demonstratyviai bučiavosi, bučiavosi tos pačios lyties žmonės.
Buvo demonstratyviai rodomas gėjų ir lesbiečių identitetas.
Per televiziją tai buvo parodyta pirmą kartą.
Bendruomenė sukilo
ir pirmą kartą išėjo į gatves...
TYLA = MIRTIS
...visi kartu, savaitė po savaitės.
Prisijunkit prie "ACT UP"! Metas eiti prie rotušės!
Visi išsirikiavome...
Mus matė visas pasaulis.
PITERIS STALIS
Žygiavome priešais TV kameras,
parodėme savo pyktį ir ryžtą,
parodėme, kad daugiau su tuo nesitaikstysime.
Manau, būtent tada amerikiečiai sužinojo apie judėjimą.
Jie pamatė mus galbūt pirmą kartą,
nes mus parodė per nacionalinę televiziją.
Kryžminė ugnis: mažai tikėtina.
Ką pasakytum vaikui, turinčiam homoseksualų polinkį,
- jei norėtum jam palinkėti ilgai gyventi? - "Naudok prezervatyvą."
Ir, beje, lubrikantą, kuris...
- Tai - rusiška ruletė. - Tai - ne rusiška ruletė.
Rusiška ruletė bus tuomet, jei nesuteiksime žmonėms šios informacijos...
PITERIS STALIS
...kad kai žmogiška prigimtis ves juos link sekso...
- Norite pasakyti, celibatas - neįmanomas? - Tai nesuveiks.
Žmonės vis tiek tą darys, ir daug jų mirs.
60 MINUČIŲ
"60 minučių" tais laikais turėjo vieną didžiausių auditorijų,
tad pagalvojom, jog būtų puiku, jei "60 minučių"
parodytų reportažą apie "ACT UP."
Jus galbūt erzina jų kraštutinumas, tačiau jiems nesvarbu.
Jie pyksta, jie miršta, o vaistų, rodos, nematyt.
Nenoriu ramiai numirti.
BOBAS RAFSKIS AKTYVISTAS
Noriu kovoti iki paskutinės akimirkos.
Tik dėl to gyvenu.
Kovokit prieš AIDS! "ACT UP"!
Ta "ACT UP" žinia pasklido po Ameriką,
ir aktyvistai suskubo ieškoti prieinamo gydymo
žmonėms, sergantiems AIDS.
Nepasiduokit! Visi turime teisę į gydymą!
Vyriausybė vis tiek neskyrė pakankamai lėšų AIDS tyrimams
bei lėšų žmonėms, užsikrėtusiems ŽIV.
Mūsų jėgos buvo nukreiptos į Maisto ir vaistų tarnybą -
raginome pagreitinti vaistų patvirtinimo procesą.
Galiausiai nusprendėme susirinkti prie jų būstinės.
AZT nepakanka! Norime ir kitų preparatų!
75 000 ŽMONIŲ, SERGANČIŲ AIDS, KOVOJA!
Tik prašome MVT pagreitinti procesą.
VITO RUSO AKTYVISTAS
Tyla - tai mirtis.
Kaltas!
Atgarsis buvo didžiulis.
Mus rodė per visas žinių laidas.
Mus mato visas pasaulis!
Tie vaizdai pakeitė situaciją.
"Gallup" tyrimai parodė, jo po šito priešiškumas gėjams,
išaugęs per AIDS krizę,
drastiškai sumažėjo.
Per trejus metus po šios demonstracijos,
AIDS tyrimams skirtas biudžetas Nacionaliniame sveikatos institute
prie dviejų prezidentų respublikonų išaugo tris kartus.
Štai kokią didžiulę įtaką turi televizija.
MVT patvirtinus AZT,
ir tai buvo viena trumpiausių procedūrų,
14 000 AIDS aukų galės įsigyti preparatą,
kuris padeda sergant šia liga.
Iki 1990 m. AIDS tyrimams buvo išleista daugiau nei milijardas dolerių per metus.
Prireikė vos trejų metų.
Ir tik dėka tų mokesčių mokėtojų pinigų šiandien esu čia,
o milijonai žmonių visame pasaulyje šiandien yra gyvi.
Kaip manai, ar sulauksi dienos, kai bus išrasti vaistai?
PITERIS STALIS AKTYVISTAS
Ne.
Manai, jog mirsi nuo šios ligos?
Matyti tą savo pesimizmą 1992-aisiais
yra be galo liūdna,
nes žinau, kad daugeliui žmonių,
kurie tuo metu su tuo kovojo, tai buvo realybė.
Ir tik nedidelė dalis mūsų likome gyvi.
Ir mes jaučiamės kalti.
Matydami tų laikų medžiagą, jaučiamės tikrai labai blogai.
Dažniausiai buvo pasakojama apie baltaodžius gėjus, kurie serga AIDS,
ir labai retai - apie juodaodžių patirtį.
Praktiškai visi gėjai, kuriuos rodė per televiziją, buvo baltaodžiai.
PATRIKAS-AJANAS POLKAS KŪRĖJAS, "NOJAUS ARKA"
Visos istorijos apie žmones, sergančius AIDS,
buvo pasakojamos iš baltaodžių perspektyvos.
O AIDS epidemija šluote šlavė juodaodžius gėjus.
Norėjau tą parodyti seriale "Nojaus arka."
"NOJAUS ARKA" LOGO (2005)
Noriu atvirai prisipažinti.
Permiegojau su daugybe vyrų.
Tad, tikėtina, esu ŽIV nešiotojas,
todėl jei nenorėsi su manimi susitikinėti, tikrai suprasiu.
Riki, viskas gerai.
- Tikrai? - Ne.
Aš irgi užsikrėtęs ŽIV.
"Nojaus arkoje" daug apie tai kalbėjome.
Kalbėjome apie ŽIV ir AIDS.
Tačiau prieš tai tik seriale "Angelai Amerikoje"...
"ANGELAI AMERIKOJE" HBO (2003)
...pirmą kartą pamačiau trimatį juodaodį gėjų, Džefrį Raitą,
laidoje apie žmones, sergančius AIDS.
Kas benutiktų, aš būsiu su tavim.
Tas personažas - ypatingai ryškus
ir aistringas juodaodis,
kuris nori pakovoti už save.
Noriu baltaodės slaugytojos. Turiu teisę prašyti.
Greičiau durk, nes paduosiu tave į teismą, ir liksi plikas ir basas,
- kvailas juodašikni. - Žiūrėk, ką kalbi.
Patarčiau su manim taip nekalbėti, ypač, kai mano rankose - aštrus daiktas,
kurį galiu imti ir įsmeigti tau į širdį, jei tokią apskritai turi.
"POZA" FX (2018)
Kalbant apie "Pozą" nėra prasmės prisiminti 9-ojo dešimtmečio Niujorką
su neapsisprendusiais ir translyčiais...
DŽANET MOK SCENARISTĖ, REŽISIERĖ, "POZA"
...ir nekalbėti apie tą siaubingą patirtį,
kai žmonės, kuriuos tu mylėjai iš visos širdies,
kuriais rūpinaisi,
ėmė lėtai mirti.
Mes jaučiamės blogai,
galvojame, kodėl taip jaučiamės,
o tada pereiname į kitą etapą... išsilaisvinimą.
"Pozoje" ta žinia siunčiama juodaodžiams ir translyčiams.
Kas parašyta? Nagi. Noriu žinoti.
Tarsi nuplėštumėt pleistrą.
Kai Blanka nuėjo į ligoninę, norėdama sužinoti, kokia jos būklė...
Blanka, tavo ŽIV testas - teigiamas.
...visi turėjo pažvelgti į tai jos akimis, pamatyti, kaip ji su tuo susidoros...
MEIDŽ RODRIGES AKTORĖ, "POZA"
...nes translytės moters, ŽIV nešiotojos personažo iki tol nebuvo.
- Ačiū. - Už ką?
Turbūt sunku kasdien sakyti žmonėms, kad jie netrukus mirs.
Tai leido pradėti atvirai apie tai kalbėti,
ko iki tol nebuvo.
Labai galinga.
GLAAD LA - GĖJŲ IR LESBIEČIŲ ALJANSAS PRIEŠ DISKREDITAVIMĄ
GLAAD įsikūrė 1985 m., per pačią AIDS krizę.
Mes protestavome prieš tai, kaip žiniasklaida nušviečia AIDS krizę...
SARA KEIT EILIS GLAAD PREZIDENTĖ IR VYKDANČIOJI DIREKTORĖ
...nes ji vaizdavo gėjus kaip piktadarius,
ir netrukus supratome,
kad turime ne tik koreguoti, ką pateikia žiniasklaida,
bet ir pamatėme, jog netenkame
pozicijų Holivude ir istorijose.
Tai, jog apie tai nekalbama, yra ironiška ir tragiška.
Nedaug žmonių norėjo pasidalinti savo istorijomis.
Nedaug aktorių pageidavo LGBTN vaidmenų.
Tad matomumo prasme žengėme didžiulį žingsnį atgal.
Pačiame AIDS epidemijos įkarštyje
LGBTN personažai ėmė nykti iš televizijos...
AIDS AUKŲ ARTIMŲJŲ GRUPĖ
...LGBTN bendruomenė ėmė ieškoti galimybės pasirodyti
pačiose neįtikėčiausiose TV laidose.
AUKSINĖS MERGAITĖS
"Auksinės mergaitės" - jos buvo mano gyvenimas.
Turėjau vakaro ritualą - grįždavau namo ir pažiūrėdavau "Auksines mergaites."
KARSONAS KRESLIS "GĖJAI PATARIA TRADICINIAMS VAIKINAMS"
Kiekvieną seriją peržiūrėdavau po du ar tris kartus.
Vaje!
"AUKSINĖS MERGAITĖS" NBC (1985)
Kažkodėl labai užsimaniau išsimaudyti.
"Auksinės mergaitės" - įspūdingas šou
apie šeimą, kurią jos pačios sukūrė.
Manau, jog daug homoseksualių žmonių, ypač mano amžiaus ir vyresni,
neradę šilumos savosiose šeimose,
susitapatino su jomis, nes jos sukūrė savotišką šeimą.
Žinoma, ten buvo kalbama ir apie gėjus.
Blanša, mums nereikia galvoti, ką kiti mano apie mūsų santykius.
Tai nesvarbu, nes mes palaikome vienas kitą.
Aš padaryčiau viską dėl Dago, kaip ir jis - dėl manęs.
Man "Auksinės mergaitės" yra visų homoseksualių žmonių prototipas.
Mintis buvo geniali, nes tais laikais...
MARGARET ČO AKTORĖ, KOMIKĖ
...negalėjai rodyti vaikinų santykių,
tad buvo pamėginta apeiti tą kliūtį
ir viską parodyti per tas pagyvenusias moteris.
Tu vis dar nepagavai tos gėjų koncepcijos?
Juk yra homoseksualų, kurie susitikinėja su moterimis.
Taip, jos vadinamos lesbietėmis.
Jos man truputį primena tą kandų humorą,
kuris būdingas transvestitams.
KONRADAS RIKAMORAS - AKTORIUS, "KAIP IŠSISUKT, ĮVYKDŽIUS ŽMOGŽUDYSTĘ"
Manau, kad gėjai galėjo su jomis susitapatinti,
tie šalti žvilgsniai, kuriais svaidėsi By Artur.
Vadinu tai Tenesio Viljamso efektu,
nes gėjams labai ilgą laiką
teko kalbėti
moteriškų personažų lūpomis.
Visos istorijos, kurias pasakojo Tenesis Viljamsas, buvo apie gėjus.
Tą teko daryti daugybę metų,
todėl mes taip mylime savo divas.
Kokia gėda eiti apsirengus tokią senieną.
Mes pamatome save tuose pasakojimuose,
serialuose "Auksinės mergaitės" ar "Dizainerės."
Manau, kad moteris ir LGBTN bendruomenę sieja puikūs simbiotiniai ryšiai,
ypač su gėjais.
Visus juos visuomenė nustūmė į šalį.
LINDA BLADVORT-TOMASON KŪRĖJA, "DIZAINERĖS"
Tad man buvo tikrai labai lengva padaryti, kad mylimi vyrai prakalbtų moterų lūpomis.
Pagaliau jie kalba, turi vardus.
Tiesa ta, kad mes, moterys, neturime pakankamos galios...
"DIZAINERĖS" CBS (1986)
...pinigų ar pasitikėjimo ką nors pradėti,
tačiau mus visada dėl visko apkaltina.
Pasakysiu dar kai ką!
Manau, jog vos tik LGBTN bendruomenė suprato, kad esame jų pusėje,
visi pasisakymai seriale "Dizainerės",
nesvarbu, apie ką buvo kalbama, buvo nukreipti
prieš fanatiškumą, išankstinį nusistatymą, jie pajautė giminystę su mumis.
Tą vakarą Džordžijoje dingo elektra.
Džiulija Šiugabeiker, tie jos pasisakymai,
ji kalbėjo tarsi gėjų aktyvistė,
todėl mes labai sureagavome,
nes tą jau seniai reikėjo pasakyti!
Žiūri savo mėgstamą serialą, ir staiga
jame imamos spręsti gėjų problemos arba atsiranda veikėjas gėjus.
Noriu, kad jūs būtumėt už tai atsakingos. Kad kurtumėt man.
Kodėl nori, kad kurtume dizainą tavo laidotuvėms?
Nes aš mirštu, o man patinka jūsų skonis.
Žinojau, kad noriu palaikyti LGBTN bendruomenę per televiziją,
nes jaučiau tą problemą.
Tas jausmas ypač sustiprėjo po to, kai mano mama susirgo AIDS.
Buvome ligoninėje, mano mama gulėjo su savo...
Ji užsikrėtė kraujo perpylimo metu, kai jai darė širdies operaciją.
Tačiau tame pačiame aukšte buvo 17 jaunuolių,
kurie merdėjo nuo AIDS.
Sėdėdavau kambarėlyje su televizoriumi,
o jie merdėjo savo palatose, stebėdami laidas, vienui vieni.
Man plyšo širdis.
Su mano mama elgėsi siaubingai, galbūt geriau nei su gėjais,
tačiau vis tiek siaubingai.
Niekas nežinojo, kaip užsikrečiama AIDS, vaikščiojome su pirštinėmis ir kaukėmis,
vaistus tiesiog įdėdavo į kibirą, kurį įstumdavo į palatą.
Kartą išgirdau, kaip viena slaugutė pasakė:
"Manau, kad ta liga
numarina tuos, kurie to verti."
Pagalvojau, kad įsiminsiu tuos žodžius
ir pasakysiu juos per televiziją.
Nenoriu nieko įžeisti,
bet jei tie vyrukai nebūtų darę to, ką darė,
jie nebūtų susirgę.
Manau, kad ta liga
numarina tuos, kurie to nusipelnė.
Amodžina, labai atsiprašau.
Paprašysiu tavęs patraukti savo automobilį.
- Kodėl? - Nes tu jau išvažiuoji.
Ką čia paistai?
Mes visi, tie "kiti",
tie "atstumtieji",
turime susivienyti ir pasakyti: "Ne, po galais."
Amodžina, rimtai! Kaip manai, su kuo kalbi?
Jei Dievas pasiuntė lytiškai plintančias ligas
žmonėms už jų nuodėmes,
tu turėtum apskritai neišeiti iš ligoninės.
Pasakiau savo mamai: "Sukūriau tau laidą."
Tai buvo teisinga jos atžvilgiu,
teisinga tų 17 jaunuolių atžvilgiu, kurie mirė,
ir aš buvau su jais tame pačiame aukšte.
AIDS kelia siaubą.
"VISI MANO VAIKAI" ABC (1987)
Prie to negalima priprasti.
Žmonės bijo.
Vaistų nėra, Andžela.
Devintojo dešimtmečio pabaigoje, stipriai išaugus mirčių nuo AIDS skaičiui,
dienomis rodomose muilo operose imta kalbėti apie epidemiją.
Žinome, kad tuo neužsikrėsi per rankšluosčius,
pabučiavęs į žandą, apsikabinęs ar susikibęs už rankų.
Džesi,
patikėk, viskas bus gerai.
Muilo operose buvo papildomas emocinis elementas...
DŽONATANAS GROFAS AKTORIUS, "NORMALI ŠIRDIS"
...nes žmonėms tai buvo tarsi gyvenimas.
Muilo operos - tarsi draugai.
MARŠA VARFILD AKTORĖ, KOMIKĖ
Jos buvo labai populiarios. Daug kas jas žiūrėdavo.
Žmonės kalbėdavo apie muilo operų personažus taip, tarsi juos pažinotų,
jiems jie keldavo emocijas.
ENDIS KOHENAS TV VEDĖJAS
Kokį muilo operos epizodą prisimenu?
Kiek laiko turime?
Užaugau žiūrėdamas "Visi mano vaikai."
Visi sako, kad jis - pirmasis personažas gėjus dienos muilo operoje, taip ir buvo.
Tačiau aš pamenu Donos Peskou lesbietę mylimąją.
"VISI MANO VAIKAI" ABC (1983)
Nenoriu, kad su ja susitiktum! Nenoriu, kad apskritai su kuo nors susitiktum.
Aš tave myliu.
Noriu būti tavo mylimąja.
Muilo operų siužetai 10-ojo dešimtmečio pradžioje, palyginus su 9-tojo pabaiga...
"SANTA BARBARA" NBC (1985)
Mes kartu jodinėjome.
Jam reikėjo su kuo nors pabūti, pasikalbėti.
Man irgi.
...LGBTN personažai pasirodydavo vis dažniau.
"KAIP SUKASI PASAULIS" CBS (1989)
Gal jūs ir nenorite, kad čia būčiau, ponia Kleiton, bet Čarlis nori.
Tik per mano lavoną.
Ir 1992-aisiais,
seriale "Gyvenimas yra tik vienas" paauglys gėjus Bilis Daglasas...
"VIENAS GYVENIMAS" ABC (1992)
...atskleidė, ką patiria jauni LGBTN atstovai,
ko anksčiau nebuvo galima pamatyti per televiziją.
Kai prodiusavau CBS serialą "Šį rytą",
Rajanas Filipas vaidino gėjų seriale "Gyvenimas yra tik vienas."
Pamatęs pagalvojau: "Kaip novatoriška!
Tai - labai svarbi siužeto linija, turime ją parodyti."
Pamenu, ėmiau interviu iš Rajano Filipo, jis buvo toks jaunas.
"Gyvenimas yra tik vienas" buvo mėgstamiausias mano mamos serialas.
Tad mano pirmasis tikras aktoriaus darbas buvo mamos mėgstamiausiame seriale.
Buvau Delavero mokyklos abiturientas,
naivus, nepažinojau nė vieno nesislapstančio gėjaus.
Žinojau, kad personažas - paauglys gėjus.
Tada dar nerodė "Elenos," "Vilo ir Greisės"
ir panašių serialų, todėl man apsispręsti
buvo gana sunku.
Ši tema gvildenama mūsų svetainėse
kasdien 14.00 val.
Štai kas vyksta tuo metu išgalvotame Lanviu miestelyje
ABC dienos dramoje "Gyvenimas yra tik vienas."
Pagrindinis aktorius - 17-metis Rajanas Filipas,
ką tik baigęs Niukaslo baptistų akademiją
savo gimtajame Niukasle, Delavero valstijoje.
Tuo metu buvau labai jaunas, tačiau, pamenu, žmonės apie tai kalbėjo,
rodė per žinias.
Man - 17-a metų, ką tik baigiau mokyklą,
man svarbu, ką apie mane galvoja draugai, šeima, bažnyčia.
Pasakysiu atvirai - aš daug meldžiausi.
Pabudęs naktį, galvojau apie tai. Tariausi su tėvais.
Tuo metu mokiausi krikščioniškoje mokykloje,
tad kai sutikau vaidinti, tai sukėlė... rimtą reakciją.
Niekas nesidžiaugė mano vaidmeniu.
Po galais, Džo, manai, buvo lengva?
Manai, vaikštau ir sakau visiems:
"Kokios picos norėsite? Beje, aš - gėjus."
Kalbant apie Rajaną Filipą seriale "Gyvenimas yra tik vienas",
reikia prisiminti, kad, taip, jis vaidino paauglį gėjų,
taip, paaugliams buvo svarbu tą pamatyti,
tačiau nepamirškime, kas žiūrėdavo muilo operas - vaikus auginančios mamos,
kurių daugelis pirmą kartą pamatė
paauglį gėjų per televizorių.
Kai ėmėme gauti gerbėjų laiškus, supratau,
kad darau kažką svarbaus.
Tuomet visos abejonės dingo.
"Brangus Rajanai, tu vaidini paauglį gėjų seriale "Gyvenimas yra tik vienas".
Aš irgi vaidinu, kad esu 21-erių tradicinės orientacijos vaikinas.
Įpratau vaidinti gerą sūnų ir brolį.
Esi pirmasis ir galbūt paskutinis, kuriam pasakysiu, kad esu gėjus.
Nemanau, jog kada nors kam nors apie tai prisipažinsiu.
Sakau tau tik todėl, kad tavo vaidinamas personažas
mane labai sujaudino.
Aš irgi taip jaučiuosi, nes girdžiu, ką šeimos nariai kalba apie homoseksualus.
Suprantu, kad tau - tai tik darbas,
atleisk, kad varginu tave savo bėdomis,
tačiau taip gera su kuo nors tuo pasidalinti.
Ačiū, kad skyrei man laiko."
Kai ėmiau gauti tokius laiškus, supratau,
kad tai, ką darau, yra svarbu,
nors tai - tik muilo opera, o man - vos 17-a,
nors iš pradžių abejojau, tačiau tai daro žmonėms įtaką.
Jei muilo operų veikėjai patraukė dienos žiūrovus,
kitas dienos laidų formatas - pokalbių laidos -
ėmė kviesti tikrus žmones į televiziją.
Pamenu, žiūrėjau "Donahju" pokalbių laidą...
ŠONAS HEISAS AKTORIUS, "VILAS IR GREISĖ"
...į kurią buvo pakviestas gėjus.
Tai buvo laidos tema.
"Galit patikėti? Šiandien mes kalbamės su gėjumi!"
"DONAHJU" (1989)
Dikas man pasakė turbūt 1980 m., aš tada dar niekam nebuvau prisipažinęs.
Mano tėvai labai sunkiai priėmė tą žinią...
Kaip jauteisi, kai sužinojai, kad tavo brolis - gėjus?
Tai buvo neįtikėtina.
Tai mus labai suartino.
Taip, bet ką pajautei tą akimirką, kai jis pasakė?
Man atėmė žadą.
Buvau namuose vienas,
ir kai grįžo kiti šeimos nariai, aš perjungiau kanalą.
MARKAS SEGALAS AKTYVISTAS
Filo Donahju pokalbių laidos buvo pačios geriausios
iki Opros Vinfri laikų.
Jo popietės pokalbių laidą žiūrėdavo visi.
Filas pasikviesdavo ką nors ir praleisdavo su pašnekovu valandą,
jie kalbėdavosi apie gyvenimą, atsakydavo į žiūrovų klausimus.
Važiuodamos šiandien į laidą,
spėliojome, apie ką ji bus.
Meldėme dievo, kad nepamatytume gaujos gėjų ir lesbiečių.
- Gaujos... - Taip, meldėme to.
Vadinasi, Dievas jūsų neišgirdo.
- Ne. Jūs... - Atsiprašau, ką sakėt?
- Labai įdomu. - Ak, jums patinka laida?
Manau, ji - puiki. Labai įdomu.
Filas Donahju pristatydavo "uždraustas" temas, kurios buvo tabu...
OPRA VINFRI TV VEDĖJA
...Amerikos moterims joms nemoralizuodamas.
Sugebėti pasiekti tą auditoriją, kuri sudarė Amerikos pagrindą,
buvo svarbiausia tokio formato laidų užduotis.
Aš nesiruošiu slapstytis, ir jūs manęs nepriversit.
Negalit to padaryti.
Atėjus į pokalbių laidą...
PITERIS STALIS
...žiūrovų tarpe visuomet atsiranda priešiškai nusiteikusių žmonių,
tad pamatai jų neapykantą ir neišmanymą.
Ir turi į tai atsakyti čia pat, studijoje.
Visi mano pažįstami žmonės, kurie susirgo, buvo homoseksualai arba narkomanai...
Tuomet pasakykit, kodėl 95 % sergančiųjų AIDS Afrikoje yra heteroseksualūs.
Ar tai reiškia, kad heteroseksualumas yra blogis?
Afrikoje - galbūt, tačiau Amerikoje matau kitokią situaciją.
Filas Donahju visas temas gvildendavo iš esmės,
o ne asmeniškai - jis nagrinėdavo problemą.
Jei negalėtume išklausyti šios moters nuomonės, būtų negerai.
Neturėtume galvoti, kad išankstinis nusistatymas kažkur dings,
nes tai - "Donahju pokalbių laida", koks galingas bebūčiau.
Turiu pripažinti, kad "Donahju pokalbių laida" viena pirmųjų
palietė ŽIV ir AIDS tematiką.
Štai ir mūsų laiko valdovė - dr. Ruta Vesthaimer.
Dalyvavau Filo Donahju laidoje
apsirengusi Žano-Polio Gotjė sukurta suknele, siekdama surinkti pinigų.
Paprastai to nedarydavau.
Tačiau tąkart sutikau, nes norėjau
atkreipti visų dėmesį į pavojingą AIDS ligą.
Turime pasakyti, jog pinigų reikia ne tik vaistams,
bet ir tam, kad pasirūpintume tais nelaimingais žmonėmis,
kurie jau susirgo.
Dr. Ruta mokėjo kalbėti apie seksą -
ji tiesiog nuginkluodavo.
Ką tik nutraukei gražius santykius.
"DR. RUTOS ŠOU" LIFETIME (1986)
Man jie buvo rimti. Aš jį mylėjau.
Iš to, kaip apie juos kalbi, suprantu, kad tau vis dar skauda.
Ji taip atvirai atsakinėjo į bet kokius seksualinius klausimus,
kad žmonės jausdavosi saugūs.
Manau, turėtum neužsidaryti savyje.
Esi labai gražus jaunuolis. Neleisk, kad tave išmuštų iš vėžių.
Dienomis rodomas pokalbių laidas
žiūrėdavo priemiesčių namų šeimininkės.
Jas žiūrėjo žmonės, realiame gyvenime nesusiduriantys su homoseksualais.
Todėl tos pokalbių laidos buvo labai svarbios,
siekiant pakeisti požiūrį į homoseksualumą.
Augau tik su mama, ji dirbo,
tad televizorius man buvo kaip auklė.
Vaikystėje matydavau daug pokalbių laidų,
tad mano pirmosios žinios
apie translyčius ir LGBTN atstovus atkeliavo iš tų laidų.
KENDĖ KEIN AKTORĖ, "PURVAS, SEKSAS, PINIGAI"
Vieninteliai translyčių pavyzdžiai, kuriuos man teko matyti
prieš savo pačios virsmą,
buvo "Geraldo" arba "Džeris Springeris."
Džeri!
Gimiau vyru.
DIDŽIOJI TRENIO STAIGMENA
Daugelyje laidų, kuriose dalyvaudavo translyčiai,
reikėdavo atspėti, kuri yra tikra mergina.
Pakviesdavo daug transseksualių moterų
ir kelias cislytes.
Ar kada nors tikėjotės, jog sėdėsite nacionalinės televizijos studijoje,
mėginsite atskirti vyrą nuo moters, ir tai nebus lengva?
Mauris Povičius pakviesdavo ką nors...
P. MEIDŽOR GRIFIN-GREISĖ AKTYVISTĖ
...ir per nacionalinę TV klausdavo: "Kuri iš šių merginų yra vyras?"
Kad visas pasaulis galėtų pasijuokti ir...
Labai užgaulu.
Kai kuriems pokalbių laidų vedėjams
jų reitingai buvo be galo svarbūs.
Tas požiūris buvo labai žalingas.
- Koks tavo vardas? - Robė.
Robe, esi labai įspūdinga mergina.
Taip.
Tu juk - mergina, tiesa? Nes aš nežinau.
Nebuvo nieko daugiau. Nebuvo sakoma: "Gėjai, kurie..."
Buvo sakoma: "Tie žmonės - gėjai, jie apie tai papasakos."
PITERIS PEIDŽAS KŪRĖJAS, "FOSTERIAI"
Paprastai ateidavo koks klubų mėgėjas ir sakydavo: "Aš gėjus, aišku? Labukas!"
Visi, kurie buvo kiek kitokie...
ADAMAS LAMBERTAS MUZIKANTAS
...buvo parodomi kaip keistuoliai, kaip pajuokos objektas.
Tačiau pradėjus rodyti seksualines mažumas per televiziją
15.00 val. dienos per "Geraldo",
tie klubų mėgėjai, gėjų gyvenimas
tapo tikru cirku.
- Visi kartu, "meilė." - Meilė!
RUPOL DŽERALDO (1990)
- Visi kartu, "meilė." - Meilė!
Visi, esantys namuose, palieskite savo televizorių,
nes tai - svarbiausia laida, kurią tik esate matę.
Daugelis tų laidų tais laikais tiesiog šaipydavosi...
VANDA SAIKS AKTORĖ, KOMIKĖ
...kol per "Dženės Džouns šou"
visi nepamatė, kaip tai yra siaubinga, neteisinga ir tragiška.
1995 m. kovo 16 d. žiūrovų akivaizdoje...
"DŽENĖS DŽOUNS ŠOU" (1995)
...Skotas Ameduras atskleidė, kad yra slapta įsimylėjęs
nieko apie tai neįtariantį tradicinės orientacijos kaimyną Džonataną Šmicą.
Pakvieskime Džoną ir sužinokime, kas jį įsimylėjo.
Štai Džonas.
Žmonės juokėsi. Jiems tai atrodė juokinga.
Ar numanei, kad jam šitaip patinki?
Ne. Tikrai ne.
Tačiau kai visi išsiskirstė, jis nužudė tą vaikiną.
Praėjus trims dienoms po laidos filmavimo, Šmicas nušovė Amedurą
ir vėliau prisipažino policijai, kad žmogžudystei ryžosi po to,
kai buvo viešai pažemintas laidos metu.
Jis nužudė gėjų dėl to,
kad buvo viešai pažemintas.
Slaptos meilės epizodas nebuvo ištransliuotas,
Džonatanas Šmicas buvo pripažintas kaltu dėl antrojo laipsnio žmogžudystės
ir nuteistas nuo 25 iki 50 metų laisvės atėmimo bausme.
Jis išėjo į laisvę 2017 m. rugpjūčio mėn.
Bėda ta, jog tos pokalbių laidos stokojo atsakomybės
kalbėdamos tomis temomis,
nes visi vaikėsi reitingų,
o ne siekė iš tiesų parodyti
tų žmonių gyvenimą.
OPRA
Nusprendžiau, kad niekam nekenksiu.
Nes pradėjau nuo to, jog pakenkiau.
Tiesiog sekiau paskui kitus,
kūrėme taip vadinamą konfrontacinę televiziją.
Jums nesmagu, nes jus pravardžiuoja vaikų akivaizdoje?
"OPROS VINFRI ŠOU" (1986)
Mano vaikams sako, kad jie neturėtų mūsų mylėti, nes esu lesbietė, tai neteisinga.
Neteisinga. Svarbūs turėtų būti...
Iš pradžių apskritai džiaugiausi, kad turiu savo laidą.
O tuomet 1988 m. ir 1989 m. prieš kiekvieną laidą
prašydavau prodiuserių pristatyti man laidos tikslą.
Kad netyčia ko nors neįskaudinčiau,
nes nusprendžiau, kad laida turi būti naudojama geriems tikslams.
Ėmiau keisti savo požiūrį į tai,
kam turi būti naudojama televizija.
Manau... Aš turiu daug draugų gėjų, tad dabar suprantu,
tačiau ilgą laiką tai buvo mano neišmanymas,
žinau, kad laidą žiūri daugybė žmonių,
maždaug 20 milijonų, kurie taip pat kaip ir aš anksčiau
nesupranta, ką reiškia, kai sakote: "Mes mylim viena kitą."
Visi ėmė mokytis.
Ėmė mokytis apie tai kalbėti.
Kai Opra imdavosi mūsų temų,
ji tą darydavo rūpestingai ir supratingai, su meile.
Nesvarbu, ką jaučiate homoseksualumo atžvilgiu,
galvojate, jog tai - gerai ar blogai,
prašome išklausyti žmonių, kurie šiandien atėjo į studiją.
Aš vardu Chuanita, noriu pasakyti savo šeimai ir draugams, kad esu homoseksuali.
Viliuosi, kad tai jų neįskaudins, kad jie manimi nenusivils,
nes aš vis tiek esu tas pats žmogus, koks visad buvau.
Buvo daug žmonių, kurie jautėsi saugiai
ir prisipažindavo Opros laidoje,
nors to nebūdavo sakę net savo tėvams.
Ėmėme pasirašinėti sutartis, kuriose buvo nurodyta
kad prieš pasirodant laidai jie turi pasakyti apie tai savo mamai,
nes tėvai tą turėtų sužinoti ne iš nacionalinės televizijos.
Lengviau tą pasakyti televizijoje, negu susėdus viename kambaryje?
Taip. Nes tada man netenka matyti jų pirmos reakcijos.
Opros laidoje buvo daug epizodų, kuriuos buvo...
ILANA GLEIZER - ABĖ DŽEKOBSON KŪRĖJOS, "DIDELIS MIESTAS"
...labai neįprasta matyti per televiziją.
Žiūrovai, sėdintys studijoje, to nepriėmė.
Homoseksualumas - blogai.
Jei jūs jį palaikysite,
vadovausitės dvigubais standartais.
Dievui, kuriam aš meldžiuosi, nesvarbu, ar žmogus aukštas, žemas ar gėjus.
Pagalvojau: "Ką gi, mano tėvams
dabar bus lengviau priimti žinią,
nes Opra sako, kad viskas gerai."
O jei Opra sako, kad gerai, vadinasi tai ir yra gerai.
Įspūdingas Opros šou momentas,
nes per žinias nebuvo pateikiama visa informacija,
o mūsų prezidentas net nesakydavo žodžio "AIDS",
tad mes stebėdavome pokalbių laidų vedėjus.
Pamenu, žiūrėjau, kaip Opra vyksta į mažą miestelį Vakarų Virdžinijoje.
Praėjusį birželį AIDS pasiekė šį mažą miestelį,
kai Viljamsono gyventojas įtarė, jog galėjo užsikrėsti AIDS
išsimaudęs vietiniame baseine.
Mano nuostabai,
Vakarų Virdžinijos žmonės siekė susitikimo tuo klausimu rotušėje.
Kodėl manote, kad jus priims, kai jūs sergate AIDS?
Nes jaučiu, kad mirštu, pagalvojau, gal jie iš naujo pagalvos,
kad esu homoseksualus, pamatys, kad man reikia užuojautos,
nes noriu būti savo gimtajame mieste.
MAIKAS SISKAS SERGA AIDS
Buvo sunku matyti įsiūtį,
nukreiptą į tą žmogų,
kuris ir taip jau merdėjo.
Ta liga - šlykšti, jis - irgi šlykštus!
Šią ligą atsiuntė gamta.
Gamta sunaikina negerus dalykus, ji ją išnaikins.
Jei suvarytume visus juos į vieną vietą, kur nėra moterų,
jie labai greitai išnyktų nuo Žemės paviršiaus.
AIDS tuo pasirūpintų.
Ta pagieža,
susigraudinu vien prisiminusi tą epizodą.
Žmonės nežinojo kaip elgtis su sergančiais AIDS.
Tai - ne tik baimė dėl AIDS.
Daug žmonių tiesiog bijo homoseksualų. Viskas.
Arba niekina homoseksualus.
Tai, jog Opra buvo jam tokia gailiaširdiška,
kad panaudojo savo laidą, norėdama apšviesti visą šalį,
parodydama tą vieną istoriją,
man suteikė vilties.
Aš tą suprantu kaip bendražmogišką patirtį -
mus džiugina skirtingi dalykai, mus liūdina skirtingi dalykai,
tačiau kai liūdi, tas jausmas aplanko ir kitą žmogų,
bet kuriame pasaulio kampelyje.
Tik to ir siekiau - kad tie milijonai žmonių, kurie žiūri laidą,
tą suprastų.
Panaudojau laidą kaip priemonę,
leidžiančią žmonėms pažvelgti į save kitaip,
per kitų žmonių gyvenimą.
"AMERIKIETIŠKA ŠEIMA"
Pamenu, mokyklos laikais žiūrėdavau "Amerikietišką šeimą,"
PBS serialą apie Laudų šeimą.
Mane pakerėjo mintis...
DŽONATANAS MURĖJUS KŪRĖJAS, "TIKRAS PASAULIS"
...filmuoti tikrą gyvenimą ir rodyti jį kaip serialą,
taip ėmiau kurti "Tikrą pasaulį."
- Išsiaiškinti, kas nutinka... - Kai žmonės nustoja būti mandagūs...
Kai viskas tampa tikra.
"Tikras pasaulis: San Fransiskas."
MTV mus pasamdė, kad sukurtume dramą pagal scenarijų
apie jaunus žmones, atsikrausčiusius į Niujorką.
Tačiau vėliau MTV pareiškė: "Per brangu."
Tad mes pasiūlėme tiesiog filmuoti tokius žmones, be scenarijaus.
Kas, jei paimtume šešis jaunuolius, labai skirtingus,
ir apgyvendintume juos kartu?
"TIKRAS PASAULIS: NIUJORKAS" MTV (1992)
- Dieve mano! - Eina...!
Kas?
Jie buvo skirtingų rasių, iš skirtingų socioekonominių sluoksnių.
Visiška beprotybė.
Kiltų daugybė konfliktų.
- Smagu. - Sakau...
Konfliktas skatintų tobulėjimą,
ir tai būtų mūsų istorijos ašis.
Lorena Korao, MTV vadovė, kuriai parodėme medžiagą,
pažiūrėjo į mus ir pasakė: "Lygiai taip aš gyvenau,
kai atsikrausčiau į Niujorką."
Ir jie iškart nupirko serialą.
Buvau vienas iš jaunuolių, kurie žiūrėdavo...
DŽADAS VINIKAS "TIKRAS PASAULIS: SAN FRANSISKAS"
...ir galvodavo: "Gana neblogai. Labai neblogai."
Tais laikais visi žiūrėdavome MTV kiaurą parą.
Visi jaunuoliai dievino tą kanalą.
Vos grįžę iš mokyklos, jie įsijungdavo MTV.
Kanalas nulemdavo dienotvarkę, vyko balsavimai.
Jis iškeldavo svarbias problemas, su kuriomis susidurdavo jaunimas.
Jei vėl tektų tą daryti, ar šniaukštumėt?
Žinoma, jei galėčiau. Esu bandęs.
Pirmasis "Tikro pasaulio" sezonas buvo neįtikėtinai sėkmingas.
Noriu savo MTV.
Tuo metu MTV nerodė jokios laidos, dėl kurios visi būtų metę darbus.
Tačiau dėl "Tikro pasaulio" jie tą padarydavo.
DASTINAS LENSAS BLEKAS KŪRĖJAS, "KAI MES PAKYLAM"
Suprasdavai, kaip viskas vyksta.
Kaip atrodo gyvenimas kitų žmonių, turinčių kitokią patirtį.
Ir Bunimas-Murėjus nusprendė filmuoti atvirą gėjų.
Tai nebuvo vienintelis atvejis, jis tą darė nuolat.
Aš - lesbietė.
Trečią sezoną jie ėmė filmuoti Pedro Zamorą.
- Aš - Pedro. - Suradome savo šešis herojus,
ir MTV mums pasakė: "Manome, jog būtina informuoti
kitus gyventojus, kad vienas iš narių yra užsikrėtęs ŽIV."
"TIKRAS PASAULIS: SAN FRANSISKAS" MTV (1994)
Atsikraustydami į namą žinojome,
kad vienas iš gyventojų bus užsikrėtęs ŽIV.
PEM LING "TIKRAS PASAULIS: SAN FRANSISKAS"
Tik nežinojome, kuris.
Teoriškai tu nežinai, ką reiškia
gyventi su žmogumi, sergančiu AIDS. Tai atrodo baisu.
Tačiau kai realiai susipažįsti su gražiu jaunuoliu,
kuris yra draugiškas, linksmas ir visų mėgiamas,
pažįsti jį kaip žmogų.
- Pedro Zamora... - Pedro.
- Pedro Zamora.
- Pedro. - Pedro.
Visi mano amžiaus žmonės žiūrėdavo "Tikrą pasaulį", vadinasi, ir Pedro.
Visi jį įsimylėjome. Kaip kitaip?
Mano realybė ta, jog sergu AIDS.
Aš nemirštu. Aš gyvenu su ta liga.
Pamenu, visi jautėmės skirtingai dėl to,
kad gyvename su Pedro.
Jaučiuosi nesmagiai. Jis juk serga.
Jis turėtų pasirūpinti, kad jausčiausi gerai.
Labai egoistiška, bet aš taip jaučiuosi.
Laimei, Pedro buvo tikras švietėjas.
Jis labai atsargiai, laikydamasis savo strategijos,
paaiškino keletą dalykų.
Turbūt nesulauksiu nė 30-ies.
Mirsiu nesulaukęs 30-ojo gimtadienio.
Bent tą rodo statistika.
Turiu nuolat sau priminti, kad aš nesu statistika.
Manau, žmonės dažnai pamiršta, kad Pedro buvo vos 22-ejų,
tačiau nepaisant to, jis buvo toks subrendęs ir ramus,
nors buvo toks jaunas.
Jis...
Jis buvo 22-ejų metų vaikinas iš Majamio, pirmą kartą išvykęs iš namų,
jis norėjo, kad žmonės jį pažintų.
Jis atsidūrė meilės mieste,
kur galėjo sutikti kitą vaikiną, eiti į pasimatymus.
Ar yra tikimybė, kad atsikraustysi gyventi čia?
Galbūt.
Jie galėjo laikytis už rankų ir nebijoti,
kad kažkas juos ims vaikytis su beisbolo lazda.
Tačiau visi labai nustebo, kad jis vaikščiojo į pasimatymus, kad įsimylėjo.
Labai džiaugiamės, kad susirinkote pasidžiaugti
šių dviejų nuostabių žmonių santykiais.
Man jis labai palengvina gyvenimą,
man tapo lengviau susitaikyti su savo baimėmis,
tuo netikrumu savo gyvenime,
kai žinau, kad jis šalia.
Aš tave myliu.
Tai buvo 1994 m.,
niekas per televiziją nekalbėjo apie gėjų santuokas,
kad jos galėtų įvykti.
Tuo metu visi spėliojo,
bus ar nebus gėjų bučinys "Melrouze."
Labanakt.
MELROUZAS FOX (1994)
Tačiau paskutinę minutę jis buvo nutrauktas.
Atrodė, jog laukia tikras įvykis,
kad "Melrouze" tikrai išvysime gėjų bučinį.
Dieve.
O mūsų seriale mes kalbėjome apie gėjų santuoką.
Išsikraustę iš namo, pamenu, surengėme pabaigtuvių vakarėlį.
Jame parodė pirmąją seriją,
mes jos nebuvome matę.
Pamenu, labai verkiau ją žiūrėdama,
labai palengvėjo,
kad Pedro buvo parodytas toks gyvas,
supratau, kad ta istorija bus teisinga jo atžvilgiu.
Niekas turbūt nesuprato, kodėl aš verkiau,
žiūrėdama tą pirmąją seriją.
Tačiau būtent tuomet aš suvokiau,
kuo svarbus buvo mūsų sezonas.
Serialas buvo tik įpusėjęs, kai Pedro paguldė į ligoninę.
Tad patirtis buvo labai keista...
Turėjo būti smagu.
Turėjome kvailai džiaugtis, kad išgarsėjome,
tuo, kad žmonės norėdavo susitikti su Pedro.
Kai jis susirgo,
viskas keistai pasisuko.
Tai, kad mano smegenys
yra pažeistos ar panašiai, mane gąsdina.
Tikrai labai baisu.
Aš...
Noriu pasakyti...
Tas nuostabiai bendraujantis žmogus, Pedro Zamora, nebegalėjo kalbėti.
Pirmiausia jis prarado sugebėjimą kalbėti.
Tai nereiškė, kad jis nesuprato, kas vyksta aplink.
Jis tik nebegalėdavo to išreikšti žodžiais.
Buvo lapkričio 10-osios vakaras.
Pedro būklė labai pablogėjo.
Likome su juo per naktį.
Tiesiog buvome šalia, klausėmės, kaip jis kvėpuoja.
Išaušus rytui, atėjo slaugytojos,
norėdamos pakeisti patalynę, kaip kiekvieną rytą.
Jos užtiesė paklodę, ir jis mirė.
MYLIMAM PEDRO ZAMORA ATMINTI 1972-1994
Pedro mirė kitą dieną po to, kai buvo parodyta paskutinė serija.
Per pastaruosius kelerius metus Pedro tapo mūsų visų šeimos nariu.
Dabar nė vienas amerikietis negali pasakyti,
jog nepažinojo žmogaus, sergančio AIDS.
Visi mes turime ir toliau tęsti
Pedro pradėtą kovą.
Praėjo 24-eri metai -
daugiau laiko nei jis gyveno.
Jis mirė 22-ejų, o praėjo jau 24-eri metai.
Tačiau mane guodžia mintis, jog nepaisant to, kad praėjo 24-eri metai,
jį žmonės vis dar prisimena.
Manau, kad Pedro pasiekė ypatingą dalyką.
Jis atnešė tikrą istoriją į milijonų žmonių
visoje Amerikoje namus.
Tuo metu nieko panašaus nebuvo.
Būsiu labai šališkas ir pasakysiu, jog tai buvo TV realybės šou viršūnė.
Tai buvo geriausias dalykas, nutikęs TV realybės šou.
Manau, kad visos laidos,
kurios buvo rodomos tuo metu,
ypač tos, kurios taikėsi į jaunimą, nors kartą pasvarstė:
"Ar galime sakyti, jog esame autentiški, jei neturime LGBT veikėjo?"
Nes visi bent vieną tikrai pažinojome.
"Tikras pasaulis" nusprendė, kad tai yra tikrovės dalis.
"MIESTO PASAKOS" ARMISTEDAS MAUPINAS
Kol tikras pasaulis dar nebuvo rodomas per televiziją,
mūsų rašytojas Armistedas Maupinas
nuolat rašė tekstus į laikraščio skiltį,
kuri vadinosi "Miesto pasakos."
Tekstus įkvėpė paties Maupino kaip gėjaus gyvenimas San Fransiske.
Buvo keli mėginimai paversti "Miesto pasakas" filmu...
ARMISTEDAS MAUPINAS RAŠYTOJAS, "MIESTO PASAKOS"
...tačiau jiems nepavykdavo atskleisti tos istorijos taip, kaip aš norėjau parodyti.
Kai pamačiau, kad atsidūriau televizijoje,
labai apsidžiaugiau, nes tai yra galingiausias kanalas.
Mes atsisėdame, įsijungiame televizorių
ir žiūrime, kas vyksta mūsų gyvenime.
Priešingai nei šeimos, kurias įprastai matydavome per televiziją,
"Miesto pasakos" rodydavo šeimas,
kuriose būdavo LGBTN atstovų, ir jie būdavo nuolatiniai personažai.
"Miesto pasakos" pasakojo San Fransisko istorijas,
ir mūsų bendruomenė buvo parodyta labai gražiai,
su meile, tiksliai.
Tai buvo skirtingos kilmės šeima,
tačiau tai vis tiek buvo šeima.
Noriu grįžti namo į Klivlandą.
"MIESTO PASAKOS" PBS (1994)
- Tai - ne arti mirties, tai - mirtis. - Dabar svarbu tik tai.
Eikš. Metas pasikalbėti tarp mūsų mergaičių.
Pamenu, pasisakiau "Warner Brothers" biure,
ir jie pasakė: "Negalima rodyti gėjų personažų.
Tai gali būti kaimynas."
Egzistavo toks modelis - juokingas kaimynas tame pačiame aukšte.
"Galite tą daryti, tačiau negalime rodyti jų gyvenimo.
Negalime lįsti su jais į lovą."
Ir aš pasakiau, gal kiek patosiškai:
"Išimti gėjus iš Maupino kūrybos -
tas pats, kas išimti vargšus iš Dikenso kūrinių."
Supratau, jog daugiau to nebedarysiu.
Buvau sukūręs istoriją, kuriai dabar jau 45-eri metai,
ir negalėjau jos atsisakyti, nes kažkoks kvailys Burbanko biure
norėjo išmesti iš jos gėjus.
1994 m. sausio 10 d. vakare
"Miesto pasakos" buvo pradėtos rodyti JAV PBS kanalu.
Jame rodomas LGBTN atstovų gyvenimas televizijoje buvo beprecedentinis.
Buvau savo namuose, Parnaso Hilse,
rūkiau suktinę,
buvau paskendęs savo mintyse, įsijungęs televizorių.
Prasidėjo "Entertainment Tonight."
Nuogos scenos, seksualiniai nuotykiai, atitinkama kalba, gėjai, narkotikai.
Kalbame apie suaugusiems skirtą filmą, tiesa? Ne.
Visa tai vyksta mini seriale pono Rodžerso kaimynystėje per PBS kanalą.
"Visa tai vyksta pono Rodžerso kaimynystėje per PBS kanalą."
Pirmiausia pagalvojau: "Aleliuja, puikus viešumas."
Pavertę tai skandalu, jie privertė visus įsijungti PBS kanalą.
Televizijoje nebuvo rodomi besibučiuojantys gėjai,
o mes patekome į PBS, mes buvome televizija.
"Miesto pasakose" perlipome bučinio barjerą, kai
Džono ir Maiklo personažai ėmė bučiuotis automobilyje pasimatymo pabaigoje.
Tą vakarą Čatanugoje, Tenesio valstijoje,
tai sukėlė tikrą bombą.
Amerikos šeimos asociacija įsiuto,
pastorius Donaldas Vaildmonas,
kurio sūnus dabar vadovauja Amerikos šeimos asociacijai, pasakė...
Kyla klausimas, ar mokesčių mokėtojų pinigus išleisime tam...
DONALDAS VAILDMONAS AMERIKOS ŠEIMOS ASOCIACIJA
...kad vienas homoseksualas
galėtų užsiimti "analiniu" aktu su kitu homoseksualu,
ir mes parodytume tai filme.
"Analiniu" aktu. Vargšelis.
"Ir parodytume per televiziją, kad tą pamatytų mūsų vaikai."
Pirma, mes to nedarėme.
Kai Amerikos šeimos asociacija ėmė protestuoti prieš "Miesto pasakas"
ir nusiuntė vaizdo juostą visiems Kongreso nariams,
su ištraukomis, kurios jiems pasirodė nepadorios,
jie sukūrė nepadorų filmuką. Taip.
Pažiūrėkit į tas nuogybes, į besibučiuojančius vyrus.
Pažiūrėkit į tuos translyčius, kurie rodomi per televiziją.
Jie nusiuntė tą filmuką visiems Kongreso nariams,
kurie juos peržiūrėjo vieni savo kabinetuose.
Ir jiems turbūt buvo smagu.
O PBS išsigando.
Tai buvo didžiausias hitas jų istorijoje po "Aukštyn, žemyn."
Milžiniškas hitas.
GRĮŽTAME Į LAISVAMANĮ 8-OJO DEŠIMTMEČIO SAN FRANSISKĄ
Jie buvo man sakę anksčiau,
jog nekantrauja imtis antrosios "Miesto pasakų" dalies.
Todėl planavome antrąjį sezoną,
tačiau staiga jie atsisakė.
Ir pasiaiškino be galo kvailai,
pamelavo, užuot atvirai pasakę,
jog išsigando Amerikos šeimos asociacijos.
PBS SUSTABDĖ MINI SERIALĄ
Kol religinės dešiniosios jėgos stengėsi išguiti LGBTN istorijas iš televizijos,
rašytoja Vinė Holzman kūrė mokyklinę dramą,
kuri turėjo įkvėpti LGBTN jaunimą.
"MANO TAIP VADINAMAS GYVENIMAS"
Iš pradžių "Mano taip vadinamas gyvenimas" turėjo virsti...
VINĖ HOLZMAN KŪRĖJA, "MANO TAIP VADINAMAS GYVENIMAS"
...laida, kurioje viskas būtų parodoma paauglės akimis.
Aš įsimylėjau.
"MANO TAIP VADINAMAS GYVENIMAS" ABC (1994)
Jo vardas - Džordanas Katalanas.
Jis buvo paliktas antriems metams, du kartus.
Jis nuolat užsimerkęs,
lyg kentėtų skausmą.
Man kilo mintis,
kad ji nusprendžia iš esmės pakeisti savo gyvenimą,
pradeda bendrauti su kitais žmonėmis.
Atrodė labai natūralu, kad naujajame būryje bus
ir gėjus vaikinas.
Jūs - Andželos mama?
Taip.
- Jūsų labai gražus namas. - Ačiū.
O tu kas toks?
Jei atvirai, net negalvojau
apie žodį "gėjus",
labiau įsivaizdavau neapsisprendusį žmogų.
Rikis, rodos, neapsisprendęs.
Gal jis "bi"? Koks skirtumas?
- Man tinka. - Ką? Jis koks?
Ar girdite, ką ji kalba?
- "Bi"? - Tai reiškia "biseksualus."
Pamenu, kalbėjausi su mergina, kuri atrinkdavo aktorius,
ir pasakiau: "Nemanau, kad šiuo atveju
reikėtų ieškoti per agentus."
Turime kažkaip išradingai surasti tą žmogų.
Pripažinkim. TV industrijoje
nebuvo jaunų lotynų amerikiečių gėjų.
Tačiau mano agentas pasakė: "Paskaityk šitą.
RIKIS VASKESAS: MADINGAS PAREIŠKIMAS
Rikio vaidmenį.
Manau, tai žmogus, kurį tu suprasi."
Suvokiau jį kaip žmogų,
kuris buvo kartu su manimi mokykloje.
PUSIAU LATINO, PUSIAU JUODAODIS
Tad nuėjau į atranką.
VISIŠKAI DVILYTIS
Pamenu, įžengiau į laukiamąjį,
ir buvau vienintelis, apsirengęs, mano manymu, kaip jis,
nes kiti buvo apsirengę rusvai žalsvais drabužiais, marškinėliais,
o aš galvojau, kad jis tikrai taip neatrodytų.
Dėvėjau įvairių spalvų dryžuotus marškinius,
susipurškiau laku plaukus,
buvau pasidažęs.
Įėjau ir susitikau su Mere Goldberg, atsakinga už aktorių atranką,
suvaidinome sceną.
Jau ėjau link durų,
bet prieš išeidamas atsisukau į ją ir pasakiau:
"Nežinau, ar dar susitiksime,
bet labai prašau pasakyti tam, kas tą parašė, jog man tai labai svarbu.
Kad jei būčiau tai pamatęs, kai man buvo 15-a,
tai būtų pakeitę mano gyvenimą."
Ji atsisuko ir pasakė: "Nesijaudink,
galėsi pats jai tą pasakyti."
Vilsonas, nežinau, tai atsitiktinumas ar lemtis,
buvo neįtikėtinai panašus į tą, kokį aš įsivaizdavau.
Žiūrėti serialą "Mano taip vadinamas gyvenimas"...
SARA RAMIREZ AKTORĖ, "GREI ANATOMIJA"
...buvo labai įdomu ir smagu,
nes tie mokiniai
atvirai reiškė savo jausmus.
- Nori su juo pasimylėti. - Su kuo?
"Su kuo?"
Riki, papasakok iš vyriškos pusės.
Personažas Rikis Vaskesas man labai tiko.
Jis buvo latino kilmės, nepritapo.
Jis net pats nepripažino,
kad yra gėjus.
Ima jausti, jog turi nuspręsti, kas jis toks.
Ketinau pakviesti ją į šokius.
Kodėl?
Žinau, jog manai, kad šokiai - kvailystė.
O gal verčiau pakviesk jį?
Liaukis!
Man labai patinka tas serialas. Neįtikėtina, kad jį rodė tik vieną sezoną.
- Negaliu tuo patikėti. - Jis buvo toks realistiškas.
Tamsiaodis gėjus berniukas televizijoje.
1994 m. tai buvo labai drąsu.
Manau, mes tikrai sutartume.
Taip, bet tu juk... gėjus, tiesa?
Man nepatinka...
Vinė norėjo parodyti, kaip Rikis išmoksta pamilti save.
Taip. Aš - gėjus.
"Mano taip vadinamo gyvenimo" aktoriai.
Mano agentai tuo metu manė, kad būtų protinga
neatvirauti apie savo paties asmeninį gyvenimą.
Tačiau aš jiems įrodžiau, jog nereikėtų taip elgtis.
Buvau užsislaptinęs homoseksualus 15-metis.
Faktas, jog tai bus rodoma seriale, mane žavi.
Homoseksualus aktorius, vaidinantis homoseksualą buvo labai novatoriška.
Manau, jog Vilsonas aiškiai parodė
visiems tuometiniams homoseksualiems paaugliams...
LENA VAIT SCENARISTĖ, AKTORĖ
...kurie norėjo pritapti,
kad jų gyvenimas bus kitoks.
Tuo metu per televiziją jauni homoseksualai
nebuvo rodomi.
Jis buvo pirmas ir vienintelis.
Matydama tą sudėtingos natūros
juodaodį užsislaptinusį gėjų,
jaučiausi suprasta.
Jo plaukai buvo garbanoti. Oda pakankamai tamsi.
Griebiausi už panašaus jaunuolio,
nes jų rodė tiek mažai.
Ta paprasta drąsa
tiek ekrane, tiek už jo,
tokie veiksmai ir keičia pasaulį.
Vilsonas Kruzas tapo pirmuoju aktoriumi gėjumi,
suvaidinęs atvirą gėjų televizijoje.
Tikrai tikėjau, jog bus žymiai galingiau,
jei jaunuoliai supras, kad žmogus, vaidinantis tą personažą,
irgi tą išgyveno.
Tačiau kai 1993 m. pristatėme bandomąjį variantą, ABC jo nepasirinko.
Turėjome laukti visus metus.
Pažadėjau sau, kad jei mus atrinks,
prisipažinsiu savo tėvams.
MES GRĮŽOME!!
Mus atrinko, ir pirmiausia pasakiau mamai.
Viskas buvo gerai.
Tada pasakiau tėčiui, ir jis mane išmetė iš namų.
Praėjo dar trys mėnesiai,
kol serialą pradėjo filmuoti.
Tuos tris mėnesius gyvenau savo automobilyje
ir pas draugus.
Kai papasakojau Vinei savo istoriją,
ji nusprendė, kad tai bus ir Rikio istorija
seriale "Mano taip vadinamas gyvenimas."
Ėmiau jausti atsakomybę,
jog tai, ką rodau,
yra jaunų gėjų tikros patirtys.
Ne visos, bet, deja, per daug.
Prisipažinau tėčiui 1993 m. per Kalėdas, ir mes nebesikalbėjome.
O 1994 m. gruodžio mėnesį buvo parodyta serija,
kurioje Rikis išmetamas iš namų.
Praėjus 15-ai minučių
suskambo mano telefonas.
Skambino tėtis.
Ir...
Jis pasakė: "Gal jau metas pradėti kalbėtis?"
Nėra nė dienos, kad negaučiau žinutės,
sakančios, kad Rikis pakeitė jų gyvenimą.
Kartais galvoju,
kiek tėvų prisiminė savo sūnus ar dukteris ir pasakė:
"Gal jau metas pradėti kalbėtis?"
Tai - televizijos galia.
Išvertė Akvilė Katilienė